WhatsApp ia măsuri împotriva fake news-ului. Ce actualizare va fi disponibilă zilele următoare.
WhatsApp va introduce o nouă bară de căutare, pentru a verifica dacă ştirile pe care le primeşti sunt adevărate. Limitarea numărului de articole pe care o persoană le poate trimite pe zi este una dintre măsurile luate. Actualizarea va fi disponibilă în zilele următoare.
WhatsApp vine cu noi funcţii pentru a lupta împotriva fake news. În noul update se va regăsi o bară de căutare disponibilă doar în cazul mesajelor redirecţionate.Dacă prietenul tău îţi va trimite o ştire primită de la altcineva, tu vei putea verifica dacă ştirea respectivă este adevărată."Astăzi (4 august), creăm o metodă simplă de a verifica aceste mesaje prin apăsarea unui buton în formă de lupă în chat.Oferind, astfel, o cale mai uşoară de a căuta aceste mesaje care au fost redirecţionate de mai multe ori, putem ajuta oamenii să găsească mai multe surse de informaţii despre materialul primit", au declarat reprezentanţii WhatsApp.Autor: Marina Dinu / Veronica Ioniceanu.